കൊടകര കുഴല്പ്പണക്കേസ്: കേന്ദ്ര ഏജന്സികളുടെ അന്വേഷണത്തിന് കേരള പൊലീസിന്റെ ശുപാര്ശ തൃശൂര്: കൊടകരയിലെ കുഴല്പ്പണക്കേസ് ആദായനികുതി വകുപ്പും എന്ഫോഴ്സ്മെന്റ് ഡയറക്ടറേറ്റും അന്വേഷിക്കണമെന്ന ശുപാര്ശയുമായി കേരളാ പൊലീസ് കേന്ദ്ര ഏജന്സികള്ക്ക് ഇന്ന് റിപ്പോര്ട്ട് നല്കും. ഇതിന് പുറമെ,തിരഞ്ഞെടുപ്പ് കമ്മിഷനും പ്രത്യേക റിപ്പോര്ട്ട് കൈമാറും. ബി.ജെ.പി തിരഞ്ഞെടുപ്പിനെത്തിച്ച പണമാണ് കൊടകരയില് കവര്ന്നതെന്നും, സംസ്ഥാന നേതാക്കളുടെ അറിവോടെയാണ് പണമെത്തിയതെന്നും റിപ്പോര്ട്ടിലുണ്ട്. നിയമസഭാ തിരഞ്ഞെടുപ്പിനായി മാര്ച്ച് 16 മുതല് ഒമ്ബത് തവണയായി 43 കോടിയാണ് ബി.ജെ.പിക്കായി കേരളത്തിലേക്ക് കൊണ്ടുവന്നത്. കാസര്കോട്, കോഴിക്കോട്, കണ്ണൂര്, തിരുവനന്തപുരം, ആലപ്പുഴ, തൃശൂര് ജില്ലകളിലേക്കാണ് പണമെത്തിയത്. ഏഴ് തവണ കോഴിക്കോട്ടേയ്ക്ക് ഹവാല പണമെത്തിച്ചു. രണ്ടുതവണ നേരിട്ടും കൊണ്ടുവന്നു. ബംഗളൂരുവില് നിന്നായിരുന്നു ഹവാല ഇടപാട്. രണ്ടുപേരാണ് അവിടെ കാര്യങ്ങള് നിയന്ത്രിച്ചതെന്നും റിപ്പോര്ട്ടില് പറയുന്നു. തിരഞ്ഞെടുപ്പിനായി കള്ളപ്പണമെത്തിയത് പരിശോധിക്കണമെന്ന് കേന്ദ്ര തിരഞ്ഞെടുപ്പ് കമ്മിഷനുള്ള റിപ്പോര്ട്ടിലും പൊലീസ് ആവശ്യപ്പെടുന്നു. നിയമസഭാ തിരഞ്ഞെടുപ്പിന് മുമ്ബ് തദ്ദേശ തിരഞ്ഞെടുപ്പിനിടയിലും കര്ണാടകത്തില് നിന്ന് 12 കോടി കേരളത്തിലെത്തിച്ചതായി കുറ്റപത്രത്തില് വ്യക്തമാക്കിയിരുന്നു. തമിഴ്നാട്ടിലും അന്വേഷണം തിരഞ്ഞെടുപ്പിനായി പാലക്കാട്ടേക്ക് ബി.ജെ.പി കൊണ്ടുവന്നുവെന്ന് പറയുന്ന 4.4 കോടി സേലത്ത് കവര്ന്ന സംഭവത്തെപ്പറ്റി തമിഴ്നാട് പൊലീസ് അന്വേഷണം തുടങ്ങി. മാര്ച്ച് ആറിന് കൊണ്ടുവന്ന പണം സേലത്ത് കവര്ന്നത് സംബന്ധിച്ച വിവരം കൊടകര കുഴല്പ്പണക്കേസ് അന്വേഷിച്ച കേരള പൊലീസാണ് പുറത്തുവിട്ടത്. ഇക്കാര്യം കൊടകരക്കേസില് സമര്പ്പിച്ച കുറ്റപത്രത്തിലുണ്ട്. ഇത് ചൂണ്ടിക്കാട്ടിയുള്ള കേരള പൊലീസിന്റെ എഫ്.ഐ.ആര് പ്രകാരം ,തമിഴ്നാട് കൊങ്കണാപുരം പൊലീസ് കേസെടുത്ത് അന്വേഷണം തുടങ്ങി. കൊടകര കുഴല്പ്പണക്കവര്ച്ചക്കേസ് അന്വേഷിക്കുന്ന സംഘത്തില് നിന്ന് തമിഴ്നാട് പൊലീസ് വിവരം ശേഖരിച്ചു. കൊടകരയിലേതിന് സമാനമായി സേലത്തും വാഹനം തട്ടിയെടുത്ത് പണം കവര്ന്ന് കാര് ഉപേക്ഷിക്കുകയായിരുന്നുവെന്നാണ് കുറ്റപത്രത്തിലെ പരാമര്ശം.